На круглым стале разгладаліся асаблівасці Закону Украіны “Аб ачышчэнні ўлады”. Удзельнікі пасяджэння звярнулі ўвагу на тое, што гэты закон не тычыцца выбарных пасадаў, у тым ліку дэпутатаў, мэраў гарадоў, Прэзідэнта Украіны і мясцовага самакіравання. На думку ўкраінскіх праваабаронцаў, тут ёсці і мінус, паколькі замест таго, каб падпасці пад дзеянне гэтага закону, шэраг асобаў былі абраны парламентарыямі і апынуліся ў Вярхоўнай Радзе Украіны. Згодна закону, люстрацыі падлягае вышэйшы эшэлон улады, у тым ліку тыя, хто ўваходзіў у яго пад час прэзідэнцтва Віктара Януковіча, займаўся рэпрэсіямі пад час Майдану , а таксама асобы з кіраўніцтва КПСС і тыя, хто працаваў на савецкія спецслужбы, а зараз – на гэткія ж ведамствы іншых дзяржаў. Менавіта гэтыя людзі сёння не могуць працаваць ва ўкраінскіх дзяржаўных структурах.